Els Tallers de la Casa de Cultura tenen la matrícula oberta
2025-07-24

Idiomes, guitarra, dibuix i pintura…i molt més és el que oferiran els Tallers de la Casa de Cultura de Burjassot a la ciutadania per al nou curs 2024/2025. La Regidoria de Cultura i Joventut, dirigida per Javier Naharros, ha preparat una cuidada proposta amb múltiples opcions de cursos, monogràfics i horaris pensats per a totes les edats.

El termini de matrícula començarà el dilluns 2 de setembre, a les 9.00 h i es podrà fer, telemàticament, a través de la Carpeta Electrònica de l’Ajuntament de Burjassot. En el cas de voler fer la matrícula de manera presencial,a la Casa de Cultura, que s’iniciarà el 3 de setembre i per a la qual s’han reservat un 25% de les places, s’haurà de sol·licitar Cita Prèvia, o bé telefonant al 96 316 06 30. La cita prèvia es podrà agafar a partir del dilluns 22 de juliol. En el cas dels cursos d’anglés, serà necessari realitzar la prova de nivell abans de formalitzar la matrícula. Aquestes proves es faran del 2 al 20 de setembre en horari de 10.00 a 13.00 i de 17.00 a 19.00 h de dilluns a dijous, també amb cita prèvia.

Tota la informació sobre els preus i els horaris de cadascun dels cursos pot consultar-se en el FULLET INFORMATIU elaborat des de l’àrea de Cultura i Joventut de Burjassot.

Enguany, l’oferta de Tallers proposa cursos de Guitarra, tant per a xiquetes com per a majors de 14 anys, Guitarra elèctrica, Teatre, amb cursos també per a menuts i majors i Anglés, en diversos nivells i per a l’obtenció de diferents certificats.

En Arts Plàstiques no faltaran els cursos de Dibuix i Pintura, Terrisseria i Ceràmica i, en l’àmbit de les Noves Tecnologies, es pot triar entre set monogràfics diferents.

El curs començarà el 14 d’octubre i finalitzarà el 6 de juny de 2025. En el cas dels monogràfics, finalitzaran el 10 de febrer del pròxim any.